open-index/open-wikipedia-markdown huggingface dataset:
Nordens Institut i Finland

**Nordens Institut i Finland** (**Nifin**) var eit nordisk kulturinstitutt i Helsingfors under Nordisk Ministerråd. Føremålet til instituttet var å spreia kjennskap om nordiske språk og kulturar i Finland, og dessutan å formidla viten om finsk språk og kultur til resten av Norden. Vidare koordinerte Nifin i samarbeid med dei øvrige nordiske husa og institutta eit kultursamarbeid med naboane til Norden i Baltikum og det nordvestlege Russland.

Nifin rådde over eit nordisk spesialbibliotek med rundt 16 000 titlar fordelt på både skjønns- og faglitteratur og dessutan av-materialar. Biblioteket var ope for alle.

Instituttet heldt kulturelle arrangement, som forfattarkveldar, utstillingar og forelesninger om nordiske emne, og det hadde eit breitt samarbeid med andre organisasjonar og kulturinstitutt. Dessutan arrangerte Nifin seminar og språkkurs og publiserte materiale om Norden og nordiske språk, både på nettet og i trykt form.

Instituttet hadde ein del utadrettet verksemd, særleg rett mot skular og utdanningsinstitusjonar i Finland. 

Nifin vart grunnlagt i 1997 og låg sentralt i Helsingfors på Kajsaniemigatan i bygninga til Den nordiske investeringsbanken.

Den 1. januar 2012 vart Nifin slått saman med Kulturkontakt Nord.

## Kjelder

**Denne artikkelen bygger på «[[:nb:Nordens Institut i Finland|Nordens Institut i Finland]]» frå ,  den 23. mars 2019.*  
 

## Bakgrunnsstoff

* Norden sin Institut i Finland – Nifin

* Nordisk ministerråd
Nordisk kulturkontakt

**Nordisk kulturkontakt** (fram til og med 2016 *Kulturkontakt Nord*) er ein av institusjonane til Nordisk Ministerråd, som vart oppretta i 2012. Nordisk kulturkontakt har som hovudoppgåve å auka interessa for Norden og nordisk samarbeid i Finland, og å administrera to nordiske støtteordningar: Kultur- og kunstprogrammet og Nordisk-baltisk mobilitetsprogram for kultur. Organisasjonen er òg eit kontaktpunkt for nordisk kulturelt samarbeid og for informasjon om dette samarbeidet i Norden.

Organisasjonen vart til den 1. januar 2012 gjennom ei samanslåing av Nordens Institut i Finland (Nifin) og den tidlegare Kulturkontakt Nord. Samanslåinga vart gjennomført slik at den tidlegare Kulturkontakt Nord vart overført til Nifin, som skifta namn til Kulturkontakt Nord. Verksemda til begge institusjonane vert halde fram uavbrote under ein felles paraply. I 2017 skifta organisasjonen altså namn til *Nordisk kulturkontakt*.

Organisasjonen har som mål å spreia kunnskap om, og interesse for Norden i Finland innan fleire ulike område, og å vera eit samlingspunkt for nordisk kultursamarbeid og informasjon om dette samarbeidet i Norden. Organisasjonen har Finland med det øvrige Norden med nærområde som arbeidsfelt.

## Kjelder

* Årsrapportar for Nordisk kulturkontakt 

## Bakgrunnsstoff
*
* Offisiell nettstad
Nordforsk

**NordForsk** er ein organisasjon under Nordisk Ministerråd som finansierer og legg til rette for nordisk samarbeid innan forsking og forskingsinfrastruktur. 

NordForsk vart etablert i 2005 av Nordisk ministerråd for å styrkja nordisk forsking. Dei nasjonale forskingsråda, universiteta og andre organ som finansierer forsking er sentrale interessentar for NordForsk.

Gjennom å finansiera og administrera forskingsprogram fører NordForsk nasjonale miljø saman og bidreg til høgare kvalitet innafor forskinga. 

NordForsk har som mål å auka kvaliteten, påverknadskrafta og effektiviteten til nordisk forskingssamarbeid og dermed bidra til at Norden skal vera verdensledende innan forsking og innovasjon.

NordForsk sitt sekretariat ligg i Stensberggata 25 i Oslo.

## Kjelder

**Denne artikkelen bygger på «[[:nb:Nordforsk|Nordforsk]]» frå ,  den 23. mars 2019.*  
 

## Bakgrunnsstoff

* NordForsk
Jens Book-Jenssen

**Jens Peter Book-Jenssen**, ofte kalla **«Book'n»**, () var ein norsk songar, tekstforfattar og revydirektør. Han var svært populær i radio, plater og på scena, særleg i 1930-, 1940- og 1950-åra. I Noreg vart han ofte samanlikna med Bing Crosby og Ernst Rolf, og han tydde mykje for norsk revykunst i etterkrigstida.

## Kjelder



## Bakgrunnsstoff
* Biografi i ''Norsk pop- og rockeleksikon'' fra 2005
* Plateselskapet som gav ut Book-Jenssens «Et vennlig ord» i 2007
Norge i rødt, hvitt og blått

«**Norge i rødt, hvitt og blått**» er ein kjend norsk patriotisk song. Han er mykje brukt på den norske grunnlovsdagen 17. mai. 
Songen blei skriven i 1941, under den tyske okkupasjonen av Noreg. Teksten var av Finn Bø, Bias Bernhoft og Arild Feldborg. Melodien er komponert av Lars-Erik Larsson, opphavleg som «Obligationsmarschen» med tekst av Alf Henrikson, som eit bestillingsverk for den svenske staten.

## Tekst
Finn Bø gav ut teksten i boka *Jeg tar mig den frihet* frå 1946. Der opplyste han at teksten blei skriven i 1942.

## Innspelingar

## Kjelder

**Denne artikkelen bygger på «[[:nb:Norge i rødt, hvitt og blått|Norge i rødt, hvitt og blått]]» frå ,  den 24. mars 2019.*  
 
; Referansar
Hums of the Lovin' Spoonful

***Hums of the Lovin' Spoonful*** er det tredje studioalbumet til folkrockbandet The Lovin' Spoonful, gjeve ut i 1966. Det nådde 14. plassen på Billboard Pop Albums-lista.

## Historie
Bandet prøvde å spele inn *Hums* i forskjellige stilartar. Dei komponerte og spelte pop, country, jugband, blues og folkemusikk. Det vart det siste fulle prosjektet til den originale besetninga i bandet. Albumet vart stort sett spelt inn i New York med unntak av «Lovin' You», som vart spelt inn i Los Angeles.

Albumet inneheld fire hitsinglar for banet, mellom andre «Summer in the City» som gjekk heilt til topps på singellista. «Rain on the Roof», «Nashville Cats» og «Full Measure» gjekk òg inn på poplista, alle utanom den siste på topp 10. Bobby Darin fekk ein topp 40-hit med ein versjon av «Lovin' You». Johnny Cash og June Carter Cash spelte seinare inn «Darlin' Companion» i 1969 på *[[At San Quentin|Johnny Cash at San Quentin]]*. Den fremste låtskrivaren John Sebastian sa om «Nashville Cats» — som nådde åttandeplassen på Billboard Hot 100 — «Me tenkte at versjonen vår kom til å gå over til countrymarknaden. Men det gjorde han ikkje. Så eg tenkjer det fortalte oss kva vi var og kva vi ikkje var.» Flatt & Scruggs tok «Nashville Cats» til 54. plassen på countrylista som singel. Dolly Parton spelte «Lovin' You» i 1977 på albumet hennar *[[Here You Come Again]].*

*Hums of the Lovin' Spoonful* kom ut att i 2003 på Sundazed med bonusspor.

## Mottaking

I meldinga si for Allmusic skreiv William Ruhlman om albumet: «Albumet kan meir skildrast som ei laus samling av songar enn eit samanhengande album, sjølv om Sebastian var med å skrive alle songane og syng på dei fleste av dei. Det var meint å vere slik, sidan Sebastian og co gjekk i studio for å prøve å gjere noko forskjellig kvar gong. Dei klarte det ofte...»

## Innhald

## Medverkande
*John Sebastian – solo- (1, 2, 4, 5, 7-11) og korvokal, gitar, 12-strengsgitar, autoharpe, piano, orgel, harmonium, ocarina, pedalsteelgitar, irsk harpe
*Zal Yanovsky – elektrisk og akustisk gitar, kor- og solovokal (3), banjo, glidefløyte
*Steve Boone – elektrisk bass og kontrabass, piano, orgel, perkusjon
*Joe Butler – trommer, korvokal, solovokal (6), perkusjon
*Henry Diltz – klarinett
*Artie Schroeck – elektrisk piano (11)
*Larry Hankin – munnharpe

## Teknisk
*Produsert av Erik Jacobsen
*Lydteknikar: Roy Halee
*Fotografi av Henry Diltz

## Fotnotar

## Kjelder

**Denne artikkelen bygger på «[[:en:Hums of the Lovin&#39; Spoonful|Hums of the Lovin&#39; Spoonful]]» frå ,  den 23. mars 2019.*
Summer in the City

«**Summer in the City**» er ein song spelt inn av The Lovin' Spoonful og skriven av John Sebastian, Mark Sebastian og Steve Boone.

Songen kom ut på albumet deira, *[[Hums of the Lovin' Spoonful]]*, og gjekk heilt til topps på ''Billboard'' Hot 100 i august 1966, der han låg i tre veker på rad. Songen har lydar av biltuting og trykkluftbor i mellomspelet, som skal etterlikne støy frå ei bygate. Songen selde til gullplate og er rangert på 401. plassen på lista til *[[Rolling Stone]]* over dei 500 beste songane gjennom tidene.

## Salslister

### Vekeslister

### Årslister

## Medverkande
*John Sebastian - vokal, Vox Continental-orgel, akustisk gitar, autoharpe, lydeffekt
*Zal Yanovsky - korvokal, elektrisk gitar
*Steve Boone - bass, Vox Continental-orgel
*Joe Butler - korvokal, trommer, perkusjon
*Artie Schroeck – Hohner Pianet elektrisk piano

## Kjelder

**Denne artikkelen bygger på «[[:en:Summer in the City|Summer in the City]]» frå ,  den 23. mars 2019.* 
*** oppgav desse kjeldene:*


## Bibliography
**The Billboard Book of Number One Hits*, 

## Bakgrunnsstoff
* 
*
Artie Schroeck

**Arthur «Artie» Bruce Schroeck** () er ein amerikansk musikar, mest kjend som arrangør og komponist av ei rekkje songar og jinglar. 

Han arrangerte den klassiske «Can't Take My Eyes Off You» i 1967 for Frankie Valli og har skrive eller arrangert musikk for fleire andre artistar, som Liza Minnelli, Sammy Davis jr. og Frank Sinatra. I 1990-åra spelte han ofte på Harrah's i Atlantic City med kona si, songaren Linda November.

## Kjelder

**Denne artikkelen bygger på «[[:en:Artie Schroeck|Artie Schroeck]]» frå ,  den 23. mars 2019.* 
*** oppgav desse kjeldene:*


## Bakgrunnsstoff
* 
*
You're a Big Boy Now av The Lovin' Spoonful

***You're a Big Boy Now*** er eit filmmusikkalbum av The Lovin' Spoonful, gjeve ut i 1967, med musikk frå filmen til Francis Ford Coppola med same namn. All musikken på albumet vart skriven av Spoonful-medlemmen John Sebastian, og inneheld fleire songar framført av bandet, i tillegg til instrumental musikk frå sjølve filmen. 

Albumet kom ut på CD i lag med *[[What's Up, Tiger Lily? av The Lovin' Spoonful|What's Up, Tiger Lily?]]*, musikken Spoonful laga i 1967 for Woody Allen.

## Mottaking
Songane «Darling Be Home Soon» og «You're a Big Boy Now» kom ut som singlar på Kama Sutra-etiketten. Sjølv om sjølve albumet og tittelsporet ikkje selde godt, vart «Darling Be Home Soon» ein hit og nådde 15. plassen på den amerikanske lista og åttandeplassen i Canada.

Musikkritikaren William Ruhlmann skreiv om albumet «det meste av resten av musikken bestod av instrumentalar, mange i lag med eit ukjend orkester, men tittelsongen til Sebastian var òg imponerande.»

## Innhald

## Kjelder

**Denne artikkelen bygger på «[[:en:You're a Big Boy Now (album)|You're a Big Boy Now (album)]]» frå ,  den 23. mars 2019.* 
*** oppgav desse kjeldene:*
Darling Be Home Soon

«**Darlin' Be Home Soon**» (eller «**Darling Be Home Soon**») er ein song skriven av John Sebastian for The Lovin' Spoonful. Han kom ut på filmmusikkalbumet til Francis Ford Coppola-filmen *[[You're a Big Boy Now]]* frå 1966. Han er blitt skildra som «...ein av dei mest hjartelege songane om å vere borte frå sin kjære, skriven frå synspunktet til ein musikar på turné som skriv eit brev.» Songen vart gjeven ut på singel og nådde 15. plassen på den amerikanske poplista. Same året nådde ein versjon av Bobby Darin 93. plassen på den amerikanske lista. Saksofonisten Bud Shank gav ut songen på albumet sitt *A Spoonful of Jazz*, og Billie Davis gav han ut på B-side på ein singel i Storbritannia. 

Sebastian framførte denne songen på Woodstockfestivalen som den fjerde av fem songar han spelte der i 1969. 

I 1969 vart «Darlin' Be Home Soon» gjeven ut av Joe Cocker på albumet *[[Joe Cocker!]]* og vart ein standard for han. Songen vart framført av Slade og finst på konsertalbumet deira *[[Slade Alive!]]* frå 1972. Same året nådde The Association nesten topp 100 i USA med ein singel (104. plassen) henta frå albumet *[[Waterbeds in Trinidad!]]*

Andre hitversjonar av songen vart gjevne ut av The Barra MacNeils (1993, 23. plassen i Canada) og Let Loose (1996, 65. plassen i Storbritannia). 

## Andre innspelingar av songen
*1967 - Billie Davis på singelen «Angel of the Morning» – Decca F 12696
*1969 - Joe Cocker på albumet Joe Cocker!
*1970 - Barry Allen på albumet *Barry Allen*
*1970 - The Brothers Four på albumet deira *1970*
*1970 - Maxine Brown, singel
*1970 - Samantha Jones på B-side til singelen «My Way (Comme d'habitude)»
*1972 - Slade på konsertalbumet *[[Slade Alive!]]*
*1972 - The Association på singel og albumet *[[Waterbeds in Trinidad!]]*
*1974 - Gigliola Cinquetti på albumet hennar *Go (Before You Break My Heart)*
*1989 - Phoebe Snow i filmen *[[filmen Rude Awakening|Rude Awakening]]*
*1990 - Anne Richmond Boston (frå The Swimming Pool Q's) på albumet hennar *The Big House of Time*
*1993 - The Barra MacNeils på albumet deira *[[Closer to Paradise]]*
*1996 - Let Loose på albumet deira «Rollercoaster»
*1999 - Jules Shear på samlealbumet *Bleecker Street: Greenwich Village in the 60's*
*2001 - Jimmy Ibbotson på *[[Hummingbirds of the Americas]]*.
*2005 - Cass Elliot på *The Complete Cass Elliot Collection: 1968-71* (spelt inn i 1968)
*2006 - Matt Costa på singelen *Sunshine*
*2008 - Starsailor på EP-en *[[Boy in Waiting]]*
*2009 - Bruce Hornsby på albumet *The Village: A Celebration of the Music of Greenwich Village*
*2012 - Tedeschi Trucks Band på albumet  *[[Everybody's Talkin' av Tedeschi Trucks Band|Everybody's Talkin']]*

## Kjelder

**Denne artikkelen bygger på «[[:en:Darling Be Home Soon|Darling Be Home Soon]]» frå ,  den 23. mars 2019.* 
*** oppgav desse kjeldene:*
Bloodstained: Curse of the Moon

***Bloodstained: Curse of the Moon*** er eit plattformspel utvikla og utgjeve av Inti Creates. Det vart utgjeve til 24. mai 2018 til Microsoft Windows, Nintendo 3DS, Nintendo Switch, PlayStation 4, PlayStation Vita og Xbox One.

## Kjelder


## Bakgrunnsstoff
* Offisiell nettstad
Everything Playing

***Everything Playing*** er eit studioalbum av The Lovin' Spoonful, gjeve ut i 1967.

## Historie
*Everything Playing* var det første albumet til gruppa med gitaristen Jerry Yester (som erstatta Zal Yanovsky), og det siste kommersielle albumet deira som kvartett. Frontmannen John Sebastian forlet gruppa i juni 1968 for å skipe ein solokarriere. Dette albumet er det einaste med ein song sungen av bassisten Steve Boone på solovokal: «Priscilla Millionaira».

Tre av songane nådde topp 40 på singellista i USA: «Six O'Clock», «She Is Still a Mystery» og «Money». John Sebastian song «Younger Generation» på Woodstockfestivalen, og dediserte han til ei kvinne som hadde fått eit barn under festivalen.

*Everything Playing* kom ut på CD att i 2003 med tre bonusspor med alternative versjonar av songar frå albumet. 

## Mottaking

I meldinga si for Allmusic skreiv William Ruhlman «Då Sebastian ikkje var føre mikrofonen, kan synginga vere middels, og gruppa var ofte over heile kartet i forsøk på å skape sofistikert musikk, men plata var redda av songane og synging av Sebastian.»

## Innhald

## Medverkande
*John Sebastian – vokal, gitar, plateomslag
*Steve Boone – bass, vokal
*Joe Butler – trommer, perkusjon, vokal
*Jerry Yester – gitar, banjo, vokal, klaverinstrument

## Kjelder

**Denne artikkelen bygger på «[[:en:Everything Playing|Everything Playing]]» frå ,  den 23. mars 2019.* 
*** oppgav desse kjeldene:*
Bloodstained: Ritual of the Night

***Bloodstained: Ritual of the Night*** er eit action-eventyrspel utvikla av ArtPlay, DICO og WayForward Technologies, og utgjeve av 505 Games. Utviklinga av spelet er leidd av den tidlegare produsenten for *[[Castlevania]]*-serien, Koji Igarashi, og er rekna som ein andeleg oppfølgjar til denne serien. *Bloodstained* vart finansiert gjennom Kickstarter og vart gjeve ut i juni 2019 til Microsoft Windows, Nintendo Switch, PlayStation 4 og Xbox One. Eit supplerande spel i retro-stil, *[[Bloodstained: Curse of the Moon]]*, vart utvikla av Inti Creates og utgjeve i mai 2018.

## Kjelder


## Bakgrunnsstoff
* Offisiell nettstad
* Kickstarter-side for ''Bloodstained''
Younger Girl

«**Younger Girl**» er ein song skriven av John Sebastian og først gjeven ut av bandet hans, The Lovin' Spoonful på debutplata *[[Do You Believe in Magic]]* i 1965. Songen er i røynda «Prison Wall Blues» (1930) av Cannon's Jug Stompers, med eit par endringar i teksten.

To versjonar av songen gjekk inn på den amerikanske singellista i 1966. Den amerikanske popgruppa The Critters sin versjon frå debutalbuet deira nådde 42. plassen på *Billboard's* Hot 100 og 21. plassen på *Cash Box* Top 100. I Canada nådde «Younger Girl» niandeplassen og på UK Singles Chart nådde han 38. plassen.

Songen vart òg spelt av surfegruppa The Hondells og versjonen deira nådde 52. plassen på *Billboard*-lista og 38. plassen på *Cash Box*-lista.

## Salslister
;The Critters-versjonen

;The Hondells-versjonen

## Kjelder

**Denne artikkelen bygger på «[[:en:Younger Girl|Younger Girl]]» frå ,  den 23. mars 2019.* 
*** oppgav desse kjeldene:*


## Bakgrunnsstoff
*
Mödling

**Mödling** er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 9,95 km² og i kring 20&nbsp;500 ibuarar. Byen ligg 246 meter over havet, ei 20 km sørvest om hovudstaden Wien.

## Kjelder

**Denne artikkelen bygger på «[[:de:Mödling|Mödling]]» frå ,  den 21. mars 2019.*
World's Greatest Dad

***World's Greatest Dad*** er ein amerikansk filmkomedie frå 2009. Han vart regissert og skriven av Bobcat Goldthwait.

## Medverkande
* Robin Williams som Lance Clayton
* Alexie Gilmore som Claire Reed
* Daryl Sabara som Kyle Clayton
* Evan Martin som Andrew Troutman
* Geoff Pierson som Wyatt Anderson
* Henry Simmons som Mike Lane
* Mitzi McCall som Bonnie Troutman
* Jermaine Williams som Jason
* Lorraine Nicholson som Heather Johnson
* Morgan Murphy som Morgan
* Toby Huss som Bert Green
* Tom Kenny som Jerry Klein

## Kjelder


## Bakgrunnsstoff
*
Atlantic City

**Atlantic City** er ein by i New Jersey i USA som har rundt 40 000 innbyggjarar.
Han blei grunnlagd i 1854 då delar av Egg Harbor Township og Galloway Township blei slått saman. Byen grensar mot Absecon, Brigantine, Pleasantville, Ventnor City og Egg Harbor Township, og har kyst mot Atlanterhavet.

Byen er kjend for kasinoar, ein boardwalk og strender, og har ei rekkje vitjande kvart år.

## Kjelder


**Denne artikkelen bygger på «[[:en:Atlantic City, New Jersey|Atlantic City, New Jersey]]» frå ,  den 24. mars 2019.*  
 
## Bakgrunnsstoff
*
Kjellar

Ein **kjellar** er ein del av ein bygning som ligg heilt eller delvis under terrengnivå. Kjellarar blir ofte nytta til sekundære bruksføremål som leilegheiter, opphaldsrom, vaskerom, lagerrom og liknande.

Kjellaryttervegger er gjerne støypte i betong eller mura, medan kjellargolvet normalt blir støypt i betong. Byggegrunnen må som oftast drenerast, og kjellaryttervegg og -golv må avgrensast mot byggegrunnen slik at fukt ikkje kan trengje inn i eller gjennom konstruksjonen i skadelege mengder. Tradisjonelt blir då grovare tilfyllingsmasser nytta for å sikre god drenasje.

## Kjelder
* 
*
Bygningstypen loft

**Loft** er ein tradisjonell bygningstype i to etasjar med rom under taket. Bygningane har ofte svalgang og har vore brukt som sovehus i eldre tid.

Bygningstypen fanst i Noreg allereie i tidleg mellomalder. Særleg i Telemark og Numedal står det att fleire loft som er bygde i hundreåret før Svartedauden. Loftet var gjerne rekna som det mest staselege huset på ein gard.

Den øvste etasjen var som regel nytta til oppbevaring og var sengekammer for gjester og andre. Underetasjen var lagerrom, og dei enkelte romma vart kalla *bu* eller *bur*, i tidleg mellomalder også *skemma*.

## Kjelder
* 
* 
* 
*
Skinnfell

Ein **skinnfell** er eit teppe av skinn med håra på. Skinnfellar er oftast laga av sau, geit eller reinsdyr. Dei kan brukast til dekorasjon eller til å halde varmen.
Ordet fell (norrønt *feldr*) tydde opphavleg 'teppe' eller 'kappe', men har etterkvart ofte fått tydinga 'skinnell'.

Skinnfellar har vore nytta mot trekk og kulde i uminnelege tider.
Dei har vore brukt til underlag, sengetøy, pynt og som klede.

## Ulike tradisjonar
### Australia
Urfolk i Australia kunne sy saman ei rekkje possum-pelsar med kengurusener. Dei blei gjevne til småbarn og kunne utvidast til å vera store nok til å dekkja ein mann frå topp til tå. Dei kunne brukast som kappar, dyner eller liggunderlag. Skinna var dekorerte med viktige symbol. Ein kunne smøra dei inn med feitt og oker for å dekorera og ta vare på dei.

### Noreg

Skinnfellar var lenge utbreidde som sengetøy blant bønder i Noreg.
I norsk tradisjon kunne ein sy saman fellar av fleire skinn, til dømes frå sau. 

Den hårlause sida kunne dekorerast med påtrykte mønster og symbol, eller med eit påsydd tekstil, som åkle.
Velståande folk kunne ha fleire skinnfellar.

Skinnfellar blei også mykje brukt for å halda varmen i vogner og sleder.
I nyare tid er skinnfellar for det meste bytte ut med tekstilar som sengetøy, men blir ein del brukt i barnevogner og som sitjeunderlag.

Skinnfellar kunne også brukast til utkleding for julebukkar.

## Skinnfell i kulturen

Ordet er brukt i uttrykket «opp som ei løve og ned som ein skinnfell», om ein som går hardt ut mot noko, men avsluttar på ynkeleg vis. Eit anna uttrykk er «å ikkje strekkje seg lenger enn skinnfellen rekk», som vil seie å ikkje gå ut over det ein har økonomisk evne til.

A.O. Vinje skreiv eit stykke om «Skinnfelden» som ei nasjonalt plagg, der omgrepet kunne nyttast om «alt det, som var raatt i Framferd, Tale, Dikting og onnor Kunst.» Men han trekte dette til ei viss grad tilbake etter å ha opplevd sauefellar frå Østerdalen: «I Øysterdalen derimot verdt Saudskinnet med den lange Ull so reintvegit og reidt og semskat, at det er det mjukaste og finaste Ein kann kjenna og sjaa paa.»
I ein omtale av Bjørnstjerne Bjørnson sitt verk *Arne* nemnar han «deim som vilja liksom hengja upp til norsk Flagg paa Stongi ein flekkesnaud Skinnfeld, kantad med danske og tyske Bordur og med Duskar paa.»

Skinnfellar av visse dyr, som isbjørn eller tiger, kan vera for luksusvarer å rekna.

## Sjå òg
*Dyne
*Teppe

## Kjelder



**Delar av denne artikkelen bygger på «[[:en:Possum-skin cloak|Possum-skin cloak]]» frå ,  den 17. desember 2019.*
Djupfrysar

Ein **djupfrysar** er eit hushaldningsapparat produsert som ein isolert boks (**fryseboks**) eller eit skåp (**fryseskåp**) til å fryse ned og lagre matvarer og liknande ved –18 °C  eller lågare temperatur. I nyare tid er det vanleg med såkalla kombiskåp, som fungerer både som kjøleskåp (4 °C) og til djupfrysing.

Oppbevaring ved temperaturar mellom −18 og −20 °C stoppar bakterielle prosessar, enzymverksemd, oksidasjon og andre kjemiske forandringar. Dessutan held strukturen og karakteren til dei frosne varene seg ved like, så lenge temperaturen er stabil og varene er godt emballert.

## Kjelder
*
Jerry Yester

**Jerome Alan «Jerry» Yester** () er ein amerikansk folkrockmusikar, plateprodusent og arrangør.

Yester vart først med i The New Christy Minstrels tidleg i 1960-åra og i 1963 i Modern Folk Quartet, som gav ut to album dei neste to åra. Yester var òg studiomusikar og spelte mellom anna piano på The Lovin' Spoonful-songen «Do You Believe in Magic» i 1965. MFQ vart oppløyst i 1966 og Yester byrja for seg sjølv. I 1967 erstatta han Zal Yanovsky i The Lovin’ Spoonful, som han seinare arbeidde med om produsent, men i 1968 vart Spoonful oppløyst for dei neste 23 åra. Yester var så med å skipe bandet Rosebud, men dette vart oppløyst i 1971.

Yester arbeidde òg som produsent og arrangør, mellom anna på album av The Turtles, Pat Boone, Aztec Two Step og Tom Waits. Sidan har han delteke i sameinte utgåver av MFQ og Lovin' Spoonful, men fekk sparken då han vart arrestert og dømd for oppbevaring av barnepornografi i 2017.

## Kjelder

**Denne artikkelen bygger på «[[:en:Jerry Yester|Jerry Yester]]» frå ,  den 23. mars 2019.* 
*** oppgav desse kjeldene:*

## Bakgrunnsstoff
* Jerry Yester på LovinSpoonful.com
Revelation: Revolution '69

***Revelation: Revolution '69*** er det siste albumet til The Lovin' Spoonful, gjeve ut i 1969.

## Historie
*Revelation: Revolution '69* er det siste albumet til gruppa. Joe Butler tok over som songar og frontmann på dei fleste songane, etter at den tidlegare frontmannen og låtskrivaren John Sebastian slutta. Nesten alle songane på albumet er skriven av tre låtskrivargrupper: Garry Bonner og Alan Gordon (kjend for tidlegare songar for The Turtles); Ralph Dino og John Sembello; og produsenten Bob Finiz og Joe Butler.  Butler skreiv òg ein song på eiga hand. Albumet inneheld òg «Never Going Back», som vart skriven av John Stewart og som vart gjeven ut på singel i 1968. 

Albumet skulle opphavleg få tittelen *Till I Run With You*. Dei første trykka av albumet har denne tittelen på etikettane og ei framside med ei naken kvinne og ein naken Joe Butler som spring i lag med ei løve. Dette viste til den originale tittelen. Tittelsporet «Till I Run With You» kom ut på singel før albumet, men selde særs dårleg. Tittelen på albumet vart derfor endra. 

Til slutt var tre songar frå albumet gjevne ut på singlar: «Never Going Back», «(Till I) Run With You» og «Me About You». «Never Going Back» nådde 73. plassen i USA, medan «Me About You» nådde 91. plassen. 

*Revelation: Revolution '69* kom ut på CD i 2008, berre i Japan, med tre bousspor. Det kom òg ut i 2011 i Storbritannia som ein del av plateboksen *The Lovin' Spoonful: Original Album Classics.* 

## Innhald

## Medverkande
*Joe Butler – trommer, solo- og korvokal
*Steve Boone - bass
*Jerry Yester – gitar, kor- og solovokal, klaverinstrument

## Kjelder

**Denne artikkelen bygger på «[[:en:Revelation: Revolution &#39;69|Revelation: Revolution &#39;69]]» frå ,  den 24. mars 2019.* 
*** oppgav desse kjeldene:*
GOOD Music

**G.O.O.D Music** (eit akronym for Getting Out Our Dreams) er eit amerikansk plateselskap grunnlagt av Kanye West i 2004. I 2015 vart Pusha T valt til å bli "President" for G.O.O.D Music av Kanye West.

## Artistar

## Kjelder

## Bakgrunnsstoff
*
Iryna Taranenko

**Iryna Leonidivna Taranenko**, gift **Terela**, () er ein ukrainsk tidlegare langrennar frå Derhatsji i Kharkiv oblast. Ho vann bronsemedaljen på jaktstarten under Ski-VM 1999 i Ramsau am Dachstein.

## Aktiv
Taranenko deltok i tida 1993-2003 i alle dei store langrenns-meisterskapane. I Ski-VM 1993 i Falun kom ho på niandeplassen på tremila, fire år seinare vart ho nummer 11 på same distansen då verdsmeisterskapen fann stad i Trondheim. Sesongane 1998 og 1999 blanda Taranenko seg inn i medaljestriden i fleire av tevlingane under Vinter-OL i Nagano og i verdsmeisterskapen i Ramsau. I Nagano kleiv ho frå startnummer 11. til 4. plass på jaktstarten, ho vart også nummer 4 på 15 km. I verdsmeisterskapen 1999 i Ramsau vart ho nummer 7 på 5 km, før ho på jaktstarten sikra seg bronsemedaljen, bak Stefania Belmondo frå Italia og Nina Gavriljuk frå Russland. Taranenko avslutta Ramsau-VM med å verte nummer 5 på tremila. Etter 1999 makta ho ikkje å markere seg øvst på resultatlistene, niandeplassen på 15 km under vinterleikane 2002 i Salt Lake City var hennar beste meisterskapsprestasjon.

## Kjelder

**Denne artikkelen bygger på «[[:pl:Iryna Taranenko|Iryna Taranenko]]» frå ,  den 24. mars 2019.*  
 

## Bakgrunnsstoff
* 
*
Lasarus

**Lasarus** frå Betania var ifølgje Johannesevangeliet ein ven av Jesus som blei vekka opp frå dei daude. Han var bror av Marta og Maria. Soga om han bli fortal i Johannesevangeliet kapittel 11.

Namnet Lasarus er nemnd fleire gonger i Det nye testamentetet og seinare. Den rike mannen og Lasarus er til dømes ei likning frå Lukasevangeliet.
Ein del har også meint av Lasarus var den gåtefulle «læresveinen som Jesus hadde kjær». Ifølgje seinare vestleg tradisjon blei han biskop i Marseille.

## Kjelder

## Bakgrunnsstoff

* Jesus vekkjer opp Lasarus. Johannesevangeliet, kap. 11, i Bibelen 2011
Hema Malini

**Hema Malini** () er ein indisk skodespelar, regissør, produsent, dansar og politikar.

Malini debuterte som filmskodespelar i 1962 i den tamilske filmen *Ithu Sathiyam*. Ho hadde si første større rolle i *[[Sapno Ka Saudagar]]* (1968), og spelte deretter i talrike Bollywood-filmar, hovudsakleg hovudroller. Hema Malini har spelt i over 150 filmar.  Ho har spelt i både komediar og drama, og har hatt fleire danseroller. I dei fleste filmane spelte ho med ektemannen sin Dharmendra, Rajesh Khanna eller Dev Anand.

Gjennom karrieren har Malini vore nominert til elleve Filmfare-prisar for beste kvinnelege skodespelar, og vann i 1973. I 2000 vann ho Malini Filmfare Lifetime Achievement Award og blei også tildelt Padma Shri, den fjerde høgaste sivile utmerkinga i India. I 2012 blei ho tildelt eit æresdoktorat av Sir Padampat Singhania University for bidraget sitt til indisk film. Malini har vore formann for National Film Development Corporation.

Frå 2003 til 2009 var Malini innvald som medlem av Rajya Sabha, overhuset i det indiske parlamentet, som representant for Bharatiya Janata Party. I 2014 blei ho vald inn i underhuset, Lok Sabha, frå Uttar Pradesh.

## Bakgrunn og familie

Hema Malini blei fødd i Ammankudi i dåverande Madras State, dagens Tamil Nadu. Ho gifta seg med skodespelaren Dharmendra i 1980. Dharmendra var allereie gift med fleire barn, to av dei er blitt kjende som skodespelarane Sunny Deol og Bobby Deol. Malini og Dharmendra fekk to barn, Esha Deol (f. 1981), som også er Bollywood-skodespelar, og Ahana Deol (f. 1985), som er assisterande regissør.

## Dans
Malini er opplært som bharatanatyam-dansar. Ho har også studert kuchipudi- og mohiniattam-dans. Ho har spelt ei rekkje danseroller, som Narasimha og Rama i ei tolking av *[[Ramcharitmanas]]* av Tulasidas. I 2007 dansa ho i Mysuru på susserakvelde, der ho spelte rollene som Sati, Parvati og Durga.

Malini er eigar av danseskulen Natyavihar Kalakendra i Mumbai.

Døtrene hennar Esha Deol og Ahana Deol er opplærte i odissidans. Dei tre har opptredd saman i framsyninga *Parampara* i samband med veldedige tilstellingar. Malini har også opptredd saman med døtrene ved Khajuraho Dance Festival.

## Kjelder

----

**Denne artikkelen bygger på «[[:en:Hema Malini|Hema Malini]]» frå ,  den 24. mars 2019.*
Lisa Vittozzi

**Lisa Vittozzi** () er ein italiensk skiskyttar frå Pieve di Cadore i Belluno-provinsen. Ho vann VM-sølv på 15 km under VM i skiskyting 2019, og ho vart nummer to i verdscupen i skiskyting 2019. Vittozzi har elles vore med om å vinne to VM-bronsar og ein OL-bronse i ulike stafettøvingar.

## Kjelder

**Denne artikkelen bygger på «[[:de:Lisa Vittozzi|Lisa Vittozzi]]» frå ,  den 24. mars 2019.*
Gulzar

**Sampooran Singh Kalra** (), kjend under artistnamnet sitt **Gulzar**, er ein indisk diktar, låtskrivar og filmregissør.

Gulzar var fødd i Jhelum distrikt i Britisk India (noverande Pakistan). Familien hans, som var sikhar, flytta til India etter delinga av Britisk India. Han byrja karrieren sin som låtskrivar for S.D. Burman til filme *Bandini* frå 1963, og har verka med fleire komponistar av filmmusikk som R.D. Burman, Salil Chowdhury, Vishal Bhardwaj og A.R. Rahman. Han regisserte sjølv filmar som *[[Aandhi]]* og *[[Mausam (1975)|Mausam]]* på 1970-talet og fjernsynsserien *[[Mirza Ghalib]]* på 1980-talet.

I 2004 blei han tildelt Padma Bhushan, den tredje høgaste sivile utmerkinga i India.  I 2013 vann han Dadasaheb Phalke-prisen, den høgaste prisen innan indisk film. Han har også vunne Sahitya Akademi-prisen for urdu for novellesamlinga *Dhuan* i 2002 og fleire gonger den indiske National Film-prisen, 23 Filmfare-prisar, ein oscarpris og ein grammypris.

## Kjelder

**Denne artikkelen bygger på «[[:en:Gulzar|Gulzar]]» frå ,  den 24. mars 2019.*
Svetlana Sleptsova

**Svetlana Jurjevna Sleptsova** () er ein russisk tidlegare skiskyttar frå Khanty-Mansijsk. Ho vann gull med Russland i 4 x 6 km stafett både under VM i skiskyting 2009 og Vinter-OL 2010. Sleptsova sigra i fem individuelle tevlingar i verdscupen i skiskyting.

### Aktiv
Sleptsova høyrde til verdseliten i skiskyting i tida 2008-12. Under VM i skiskyting 2008 i Östersund fekk ho bronse på mixstafetten saman med Oksana Neupokojeva, Dmitrij Jarosjenko og Nikolaj N. Kruglov. Sleptsova vann både sprinten og jaktstarten ved verdscuprenna i Holmenkollen i mars 2008. Den 29. desember 2008 sigra ho i ei verdscuptevling for tredje gong, i austerrikske Hochfilzen triumferte ho i 7,5 km sprint. I verdsmeisterskapen 2009 i Pyeongchang gjekk ho den fyrste etappen då Russlands kvinnelag vann suverent i 4 x 6 km stafett, dei andre på laget var Anna Bulygina, Olga Medvedtseva og Olga A. Zajtseva. Siste helga før jula 2009 kopierte Slepstova i Pokljuka dobbeltriumfen frå Oslo, med di ho vann både sprinten og den etterfylgjande jaktstarten. Dermed var ho oppe i 5 enkeltsigrar i verdscuprenn og fleire kom ikkje, i alt oppnådde ho 16 (5-8-3) individuelle pallplasseringar, like mange som ho fekk i stafettevlingar. Under Vinter-OL 2010 i Vancouver gjekk Sleptsova og to av dei andre russiske utøvarane inn til eit nytt stafett-gull, einast Bulygina på andreetappe måtte vike plass, inn kom Anna Bogalij-Titovets. Sleptsova lukkast ikkje å prikke inn topprestajonane i dei individuelle øvingane i VM og OL, sjetteplassen på 7,5 km i Östersund-VM 2008 vart det høgste ho kom. Ho la opp etter 2017-sesongen.

## Kjelder

**Denne artikkelen bygger på «[[:en:Svetlana Sleptsova|Svetlana Sleptsova]]» frå ,  den 24. mars 2019.*
Baden i Niederösterreich

**Baden** er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 26,9 km² og vel 26&nbsp;000 ibuarar. Byen  ligg der elva Schwechat renn ut på Wiensletta, 230 meter over havet og 26 km sør om hovudstaden Wien.

Baden fekk byprivilegiar i 1480. Namnet på byen kjem av nokre svovelkjelder, som gav grunnlag for kurbad. I dag er handels- og tenestenæringane dominerande.

## Kjelder

**Denne artikkelen bygger på «[[:de:Baden (Niederösterreich)|Baden (Niederösterreich)]]» frå ,  den 25. mars 2019.*
Brunn am Gebirge

**Brunn am Gebirge** er ein by og ein kommune i distriktet Mödling i forbundslandet Niederösterreich i Austerrike. Kommunen har ei flatevidd på 7,26 km² og knapt 12&nbsp;000 ibuarar. Byen ligg ei 15 km sørvest om sentrum av hovudstaden Wien, 221 meter over havet.

Brunn er i dag ein industri- og handelsstad.

## Kjelder

**Denne artikkelen bygger på «[[:de:Brunn am Gebirge|Brunn am Gebirge]]» frå ,  den 25. mars 2019.*
For Emily, Whenever I May Find Her

«**For Emily, Whenever I May Find Her**» er ein song av Paul Simon, sungen av den amerikanske duoen Simon & Garfunkel på det tredje studioalbumet deira, *[[Parsley, Sage, Rosemary and Thyme]]* (1966). Han vert sungen aleine av Art Garfunkel og består hovudsakleg av vokalen hans med mykje klang og ein 12-strengs akustisk gitar. Teksten omhandlar å finne ein kjæraste, sjølv om Simon ein gong skildra at teksten handla om ei «tru» enn ein spesifikk person. 

Songen vart ført gjeven ut på singel som B-side til «A Hazy Shade of Winter» (1966), men eit konsertopptak vart sidan gjeven ut i 1972 på singel for å marknadføre *[[Simon and Garfunkel's Greatest Hits]]*. Singelen nådde då 53. plassen på ''Billboard'' Hot 100..

Songen er blitt spelt av mange anre artistar og har vore fast på konsertane til Art Garfunkel. Han reknar det som ein av dei mest utfordrande songane å framføre.

## Andre versjonar
Songen er blitt spelt av ei rekkje andre artistar, som Glenn Yarbrough, Johnny Rivers (i 1967 på albumet hans *[[Rewind av Johnny Rivers|Rewind]]*), The Arbors (i 1968 på albumet deira *The Arbors Featuring I Can't Quit Her - The Letter*), Ricky Nelson (i 1969 på albumet hans *Perspective*), Paul Desmond (i 1969 på albumet hans *[[Bridge over Troubled Water av Paul Desmond|Bridge over Troubled Water]]*), Cliff Richard (i 1969 på albumet hans *Sincerely Cliff*), David Essex (i 1973 på albumet hans *[[Rock On av David Essex|Rock On]]*), John Frusciante (på Red Hot Chili Peppers-konsertar) og The Czars (i 2006 på albumet deira *Sorry I Made You Cry*).  

## Salslister
### Vekeslister

## Kjelder

**Denne artikkelen bygger på «[[:en:For Emily, Whenever I May Find Her|For Emily, Whenever I May Find Her]]» frå ,  den 25. mars 2019.* 
*** oppgav desse kjeldene:*
The 59th Street Bridge Song (Feelin' Groovy)

«**The 59th Street Bridge Song (Feelin' Groovy)**» er ein song av viseduoen Simon & Garfunkel. Han kom ut i 1966 på albumet deira *[[Parsley, Sage, Rosemary and Thyme]]*. «59th Street Bridge» er eit daglegdags namn på Queensboro Bridge i New York City. Meldinga i songen kjem alt i opningsverset  «Slow down, you move too fast» («Ta det roleg, du går for raskt».)

Medlemmar av Dave Brubeck Quartet, Joe Morello (trommer) og Eugene Wright (kontrabass), spelte på studioversjonen av songen. 

Klipp av Simon and Garfunkel som framfører songen i 1967 på Monterey Pop Festival er med i filmen *[[Monterey Pop]]*.

## Andre versjonar
* Ein versjon i 1967 vart spelt inn av Harpers Bizarre, og denne nådde 13. plassen på ''Billboard'' Hot 100. 
* Den tidlegare låtskrivarpartnaren til Simon, Bruce Woodley spelte inn ein versjon med bandet sitt The Seekers i 1967 på albumet deira *[[Seekers Seen in Green]]*.
* Songen vart spelt av The Free Design i 1967 på debutalbumet *[[Kites Are Fun]]*.
* Songen vart spelt av den italienske vokalgruppa Quartetto Cetra i 1967 på singelen «La ballata degli innamorati/Tre minuti», med italiensk tekst skriven av Tata Giacobetti.
* Melodien vart nytta av Nana Mouskouri i 1967 for songen «C'est bon la vie».
* Songen finst på albumet *[[The Live Adventures of Mike Bloomfield and Al Kooper]]*. Paul Simon syng harmonivokal på siste refrenget.
* Songen vart spelt av Berni Flint og Lena Zavaroni på TV-showet hennar *[[Lena Zavaroni and Music#Season 1, Episode 5|Lena Zavaroni and Music]]* (1979).
*The Coolies songs songen i 1986 på albumet deira *dig..?*. 
* Pizzicato Five spelte ein japanskspråkleg versjon av songen på albumet *Pizzicatomania!*.
* Songen vart spelt av Jim's Big Ego på albumet *Don't Get Smart*.
* The Grateful Dead spelte delar av songen i musikken sin, mellom anna på eit konsertversjon av «Dark Star» den 13. februar 1970 på Fillmore East i New York. 
* O.A.R. har framført songen på konsertar. 
* Tori Amos framførte songen fleire gonger på konsertane sine i 2005.
* Songen vart spelt av Rachael MacFarlane i 2012 på debutalbumet *[[Hayley Sings]]*.

## Kjelder

**Denne artikkelen bygger på «[[:en:The 59th Street Bridge Song (Feelin&#39; Groovy)|The 59th Street Bridge Song (Feelin&#39; Groovy)]]» frå ,  den 25. mars 2019.* 
*** oppgav desse kjeldene:*
Ybbsitz

**Ybbsitz** er ein kommune (Marktgemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 104,3 km² og i kring 3&nbsp;400 ibuarar. Landsbyen Ybbsitz ligg i eit trongt dalføre, 414 meter over havet, ei 80-90 kilometer sør-sørvest om hovudstaden Wien.

## Kjelder

**Denne artikkelen bygger på «[[:de:Ybbsitz|Ybbsitz]]» frå ,  den 25. mars 2019.*
Rigmor Kofoed-Larsen

**Rigmor Maria Kofoed-Larsen**, fødd **Johnsen**, () er ein norsk sjukepleiar og politikar frå Halden. Ho representerte Oppland og Kristeleg Folkeparti på Stortinget perioden 1997-2001.

Foreldra til Kofoed-Larsen var fabrikkeigarar i Halden. Etter ymse skulegang i heimbyen, gjekk ho 1966-69 på Statens Sykepleierskole i Oslo. Dei neste tre åra arbeidde ho ved nevrokirurgisk avdeling på Rikshospitalet. Frå 1973 var ho tilsett ved Fylkessjukehuset i Lillehammer, seinare jobba ho i heimesjukepleia i Lillehammer kommune.

Kofoed-Larsen var kommunestyremedlem i Lillehammer 1976-83 og på ny 1987-95, i til saman åtte av desse åra hadde ho plass i formannskapet. Valperioden 1995-99 var ho fylkestingsmedlem i Oppland, med plass i fylkesutvalet. Hausten 1997 vart ho vald inn på Stortinget, der ho i fire år var medlem i Samferdslekomiteen. Ho lukkast ikkje verte attvald i 2001. Kofoed-Larsen var 1991-97 sentralstyremedlem i Kristeleg Folkeparti og 2002-06 leiar for Kristelig Folkeparti-kvinnene.

## Kjelder
*Stortingsbiografi
Kjell Furnes

**Kjell Furnes** () er ein ingeniør, politikar og organisasjonsleiar frå Giske på Sunnmøre. Han representerte Møre og Romsdal og Kristeleg Folkeparti på Stortinget frå 1983 til –89. Perioden 1976-83 var han den fyrste direktevalde fylkesordføraren i Møre Romsdal.

Furnes utdanna seg til bygningsingeniør ved Trondheim tekniske skole. Frå 1963 praktiserte han yrket i  ulike firma, perioden 1966-75 tilsett i arkitektfirmaet Vestplan A/S. Han var attåt varaordførar i Giske 1970–71 og ordførar i kommunen 1972–75.

Hausten 1975 fekk Furnes plass i det fyrste direktevalde fylkestinget, eit ting som valde han til fylkesordførar i Møre og Romsdal. Med attval for ein ny fireårsperiode var han fylkesordførar 1976–83. Då Kristeleg Folkeparti i juni 1983 gjekk inn Willoch-regjeringa, vart stortingsrepresentant Kjell Magne Bondevik utnemnd til statsråd. Ettersom Furnes var stortings-varamann til Kristeleg Folkeparti, rykte han inn på Stortinget. Frå hausten 1985 hadde han fast tingsete og møtte på Stortinget til 1989. Alle seks stortingssesjonane var han medlem i Finanskomiteen.

Furnes har i alle år vore ein bibeltru kristenleiar. Såleis var han i årevis formann i Det Vestlandske Indremisjonsforbund, landsstyremedlem i Santalmisjonen, krinsformann i Sunnmøre Indremisjon og i Santalmisjonen på Sunnmøre, ei tid styreformann i avisa Norge IDAG og styreformann i Ordet og Israel. I 1993 hevda han at Oslo-avtalen var i strid med Bibelen, noko han grunngav med at Bibelen seier at Israel skal verte større, det gjeld då delar av Libanon, Jordan og Syria, ein palestinsk stat er av den grunn umogleg.

Furnes vart i 2004 tildelt Kongens fortenstmedalje i gull.

## Kjelder
*Stortingsbiografi
Aleksej Poltoranin

**Aleksej Jurjevitsj Poltoranin** () er ein kasakhstansk langrennar, fødd i Ridder. Han tok to bronsemedaljar under Ski-VM 2013 og sikra seg sigeren i 12 tevlingar i verdscupen i langrenn. Poltoranin vart arrestert under verdsmeisterskapen 2019 i Austerrike og sikta for bloddoping. 

### Aktiv
Poltoranin kom på femteplassen både på sprinten og parstafetten ved Vinter-OL 2010 i Vancouver i Canada. Han vann 15 km i Davos den 11. desember 2010, den fyrste av fem sigrar i ordinære verdscuprenn, alle fem i klassisk stil. I åra fram til 4. mars 2018, då han tok sin tolvte triumf i ei verdscuptevling, vann han også sju såkalla etapperenn. Under ski-VM 2013 i Val di Fiemme sikra Poltoranin seg fyrst ein bronsemedalje på parstafetten, saman med lagkamerat Nikolaj Tsjebotko. Ei veke seinare etter spurta Poltoranin inn til bronseplass på femmila, einast verdsmeister Johan Olsson og Dario Cologna gjekk fortare. I dei neste ski-verdsmeisterskapane, 2015 i Falun og 2017 i Lahti, vart Poltoranin som best nummer sju, i Falun på femmila og i Lahti på 15 km.

### Doping
Midt under Ski-VM 2019 i Seefeld in Tirol vart Poltoranin og fire andre langrennar arrestert av politiet, alle mistenkt for å ha dopa seg.

## Kjelder

**Denne artikkelen bygger på «[[:de:Alexei Jurjewitsch Poltoranin|Alexei Jurjewitsch Poltoranin]]» frå ,  den 25. mars 2019.*
Sonntagberg

**Sonntagberg** er ein kommune (Marktgemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 18,3 km² og i kring 3&nbsp;800 ibuarar. Kommuneleiinga held til i Rosenau, den mest folkerike landsbyen i kommunen.

Kommunen er særleg kjend for Basilika Sonntagberg, ei 300 år gammal kyrkje plassert på ei høgde, 712 meter over havet, og som kanskje sjåast frå vidt ikring.

## Kjelder
Aschbach-Markt

**Aschbach-Markt** er ein kommune (Marktgemeinde) i distriktet Amstetten i forbundslandet Niederösterreich i Austerrike. Kommunen har ei flatevidd på 37,2 km² og i kring 3&nbsp;800 ibuarar.

Noko mindre enn halvparten av befolkninga i kommunen bur i landsbyen Aschbach-Markt, som ligg om lag 10 km sør om byen Amstetten. Resten av ibuarane fordelar seg på fem mindre landsbyar.

## Kjelder

**Denne artikkelen bygger på «[[:de:Aschbach-Markt|Aschbach-Markt]]» frå ,  den 25. mars 2019.*
Urmakar

Ein **urmakar** er ein handverkar som lagar, reparerer og/eller sel ur. Ein faglært urmakar skal kunne hjelpe ein kunde i val av ur og andre produkt og tenester, vurdere lønnsemda av ein reparasjon og kunne reparere og gjere vedlikehald av ulike typar ur.

Urmakarfaget høyrte i Noreg opphavleg til smedhandverket. Det meste av ur- og klokkemakari vart først drive som husindustri på bygdene. Vanlegvis gjekk urmakarar under nemninga klokkemakarar. Den første kjende, norske urmakaren er Peder Jensen Nøttestad frå Stange, som fekk privilegium som urmakar i Christiania i 1734. Utover på 1700-talet fekk faget sterkt oppsving. Den første samanslutninga var Christiania Uhrmagerforening frå 1883. Norges Urmakerforbund vart stifta i 1903.

## Kjelder
* 
*
Hengekøye

Ei **hengekøye** er ei køye av seglduk, flettverk eller liknande til å henge opp mellom to festepunkt. Hengekøyer fungerer som sove- og kvileplass, og dei er ofte brukte ute når vêret er mildt, særleg om sommaren.

Hengekøyer av seglduk vart brukte av det meinige mannskapet på dei fleste orlogsskipa inntil åra like etter andre verdskrig. Om kvelden vart køyene strekte mellom krokar og bøylar oppunder dekk på banjerane. Om dagen vart dei stua bort i finkenett eller køykister. Seinare vart dei erstatta av faste køyer.

## Kjelder
* 
*
Magasinet New York

***New York*** er eit amerikansk vekeblad. Det tek for seg livet, kulturen, politikken og moten i New York by. Bladet blei grunnlagt i 1968 av Milton Glaser og Clay Felker som ein konkurrent til *[[The New Yorker]]*. Det var frekkare og mindre høfleg i stilen enn konkurrenten, og bidrog til utviklinga av såkalla *[[new journalism]]*. 

I 2009 var opplaget på 408&nbsp;622, og 95,8&nbsp;% av desse kom frå abonnement. Nettstadane til bladet — NYmag.com, Vulture.com, The Cut og Grub Street — hadde i 2013 over 14 millionar besøk kvar månad.

I 2018 la eigaren til bladet, New York Media, inn ein betalingsmur for alle nettstadene sine, følgd av fleire oppseiingar tidleg i 2019.

## Kjelder

**Denne artikkelen bygger på «[[:nb:New York (magasin)|New York (magasin)]]» frå  og «[[:en:New York (magazine)|New York (magazine) ]]» frå ,  den 26. mars 2019.*  

## Bakgrunnsstoff
*
Olai Eikeland

**Olai Ingemar Eikeland** () var ein norsk gardbrukar frå Vennesla som var ein aktiv politikar for Senterpartiet.

## Liv og virke
Eikeland var son til ein gardbrukar og dreiv sjølv gard frå 1935 til 1980. Han var mykje aktiv i styringa av ymse landbrukstiltak, såleis var han styreformann 1945-55 i Vennesla Meieri og 1958-69 i Agder kjøpelag. Periodane 1953-58, 1961-75 var han formann i Vest-Agder bondelag.

Eikeland engasjerte seg òg i partipolitikk og var medlem i Vennesla kommunestyre 1947-51 og 1954-75. Deretter var han formann 1975-83 for bygningsrådet i Vennesla. Stortingsperioden 1958-61 var Eikeland fyrste varamann til Tinget frå Vest-Agder, møtte tidvis på Stortinget. Hausten 1961 vart han vald inn på Stortinget for Senterpartiet i Vest-Agder. Ugreie med valavviklinga i fylket, gjorde at det vart halde omval vinteren 1962. Omvalet skipla ikkje mandatfordelinga i Vest-Agder, så Eikeland kunne halde fram med fast tingsete. Han var medlem i Landbrukskomiteen.

Etter han gjekk ut av kommunestyret i Vennesla i 1975, vart Eikeland vald inn i fylkestinget i Vest-Agder og sidan attvald i 1979, dermed vart han verande fylkestingmedlem i åtte år, 1976-83.

Elles var Eikeland medlem i Synodestyret til Den evangelisk-lutherske frikyrkja 1951-59 og 1970-71. Fireårsbolken 1963-67 var han styremedlem i Direktoratet for vilt og ferskvannsfisk.

## Kjelder
*Stortingsbiografi
Harald Lyche

**Harald Heyerdahl Lyche** () var ein norsk lækjar frå Drammen, aktiv målmann og samfunnsbyggjar i Vestre Slidre.

Lyche vart cand.med. i 1892. Dei neste tre åra var han amanuensis i Sogndal. Sidan var han kommunelækjar 1895-98 i Vestre Slidre og 1899-1908 i Fredrikstad, der han ei tid var medlem i bystyret og stod bak skipinga av Austfold Mållag. I 1908 fekk han stillinga som distriktslækjar i Nord-Valdres, ein jobb han hadde til 1931. 

Frå 1908 budde Lyche i Vestre Slidre. Her var han ei drivande kraft i samfunnslivet. Særleg iherdig arbeidde han for å få opp ein sjukheim i bygda, eit minnesmerke over han vart reist ved sjukeheimen etter han var død. Lyche skipa Vestre Slidre mållag og var formann 1912-22 i Valdres norskmålslag. Jamt og samt skreiv han avisartiklar som kom på trykk i avisene *Valdres*, *Bonden* og Den 17de Mai.

Lyche var «ein folkjær og dugande lækjar, eit hartegodt menneske og ei eldsjel». Han var godt hjelpa av kona Asta. Harald Lyche var morbror og fosterfar til Karl Lyche.

## Kjelder
*Norsk Allkunnebok. VIII. bandet. 1957
Katjha

**Katjha** (pandjabi , engelsk *kacch, kaccha*, *kacchera* eller *kachera*) er ein kort brok pålagd innvigde sikhar å bruke. Han er ein av dei fem K-ane i sikhismen. Buksene var historisk knytte til det å kunna ri
og forflytta seg raskt i samband med krigføring.

## Kjelder